DStv-pryse: goeie én slegte nuus | Netwerk24
DStv-pryse: goeie én slegte nuus
Deur William Horne 12 Februarie 2019 08:52
MultiChoice se jaarlikse tariefverhoging is geldig van 1 April 2019.
MultiChoice verhoog sy tariewe op 1 April, maar mense wat ingeteken is op die premium-pakket sal vir eers nie meer betaal nie. Die tarief vir dié pakket sal 'n jaar lank onveranderd bly.
Die maatskappy sê in 'n verklaring die verhoging van BTW in 2018 en die swakker rand dwing hom om tariewe op al sy ander DStv-dienste te verhoog.
DStv het nog nie die nuwe tariewe bekend gemaak nie, maar hy gee die versekering dat dit nie met meer as inflasie sal styg nie.
Netwerk24 is 'n publikasie van Media24, 'n filiaal van Naspers. MultiChoice is tot met sy ontknoping op 27 Februarie ook 'n filiaal van Naspers.